ניר פוראי

ניר פוראי (נולד ב-13 במאי 1973) הוא מוזיקאי, זמר-יוצר ומפיק ישראלי הפועל בסגנון רוק רך. לאורך למעלה משלושה עשורים של פעילות מוזיקלית, הוציא פוראי 14 אלבומי אולפן ומיני-אלבומים. לצד עשייתו המוזיקלית, פוראי הוא בעל תעודת עיתונאי, 

ושדרן רדיו בתחנת הרדיו "אפילוג".

 ביוגרפיה 
פוראי נולד בתל אביב לעדנה פוראי, אחות מוסמכת, ולפטר מנחם פוראי, פקח טיסה. בילדותו גדל בנהריה עם אמו ולאחר מכן עבר אל אביו לראשון לציון. פוראי גדל בבית בעל זיקה עמוקה למוזיקה; אמו ניגנה בחצוצרה מנעוריה, ודודתו, דליה איקוביץ, הייתה מורה למוזיקה וניגנה בתזמורת צה"ל. השפעות אלו תרמו לעיצוב זהותו המוזיקלית כבר בגיל צעיר. כבר בילדותו החל ללמוד נגינה בחצוצרה. בגיל 15 עבר ללמוד בבית הספר החקלאי פרדס חנה בתנאי פנימייה, שם למד במגמת ספרות ותיאטרון, אך סולק לאחר מספר חודשים. בגיל 16 שב לראשון לציון והחל ללמוד במגמת אלקטרוניקה בתיכון "עמית עמל". עם גיוסו לצה"ל, נקבע לפוראי סעיף של קשיי הסתגלות, אך הוא השלים שירות סדיר מלא של שלוש שנים. את שירותו עשה כעובד אפסנאות בגדוד של חטיבת הצנחנים.

בשנת 1993, בזמן שירותו הצבאי, קנה פוראי את הגיטרה הקלאסית הראשונה שלו והחל ללמד את עצמו לנגן. ב-1994 החל לכתוב ולהלחין. ב-1995, עת השתחרר, החל לחפש דרכו בעולם המוזיקלי, ופנה לאמנים להשמיע להם שירים - ביניהם יובל בנאי ואפרים שמיר.

בשנת 1996 ניגש לבחינות הכניסה של בית הספר למוזיקה רימון, התקבל ללימודים, אך בחר שלא לממשם. פוראי הופיע באותה שנה בבמה הפתוחה של מועדון ה"בארבי" בתל אביב, וב-1998 הופיע במועדון ה"לוגוס" בהופעה רשמית. בשנת 1997 הוציא לרדיו את הסינגל "איפה את?", שזכה לחשיפה והושמע בתחנת הרדיו 88FM על ידי השדרן יואב גינאי.

השיר הושמע גם על ידי אהוד מנור, אשר השמיע את היצירה בתוכניותיו בקול ישראל (בתחנות רשת ב' ו-88FM).

 קריירה מוזיקלית ותקשורתית 
פוראי פעיל מוזיקלית מסוף שנות ה-90. עשייתו האמנותית זכתה לסיקור עיתונאי לאורך השנים.

בשנת 2013 החל לעבוד עם המעבד המוזיקלי ראובן חיון. בשנת 2015 הוציא את האלבום "מה שאני", המאגד שירים מתקופות שונות ביצירתו (בהפקת ראובן חיון ופוראי). בעקבות צאת האלבום, הופיע פוראי בשנת 2016 ב"בית היוצר" של אקו"ם. בשנת 2018 השתתף פוראי בפרויקט "מקורוק" של חיבורים חולון, שם יוצרים בהשראת המקורות. בשנת 2019 החל פוראי לשדר ברדיו "אפילוג" תוכנית אישית בשם "כוס קפה עם ניר פוראי".

פוראי החל להגביר את קצב הוצאת היצירות והוציא לאור סדרת אלבומים ומיני-אלבומים (EP), ביניהם "להמשיך" (2016), "מצב" (2017), "45" (2018), "מצב קורונאי" (2020), "נושמים מוזיקה" (2020) ו-"אקורד" (2021). בשנים 2023–2024 המשיך עם האלבומים "קרוב אל עצמי", "עוד יהיה טוב" ו-"מוזה רגעית", לצד המיני-אלבומים "הזריחה שלי" ו-"האור הזה" (בהפקת אייבי קזס). בשנת 2024, הוציא פוראי את הסינגל "בגלל המלחמה הזאת". השיר נכתב על ידי פוראי מספר חודשים לאחר מתקפת 7 באוקטובר. בשיר פוראי מביע את השפעת המלחמה על האדם. השיר הופק מוזיקלית על ידי המוזיקאים פיטר רוט וטל שגב. הקליפ הרשמי של השיר פורסם בערוץ היוטיוב של פוראי וזכה לחשיפה בערוצי הטלוויזיה, 24 ומוזיקה IL.ניר פוראי באתר שירונט

במהלך פעילותו המוזיקלית, הוציא למעלה מעשרה קליפים לשיריו, שאת רובם ביימה אור נחום. הקליפים נכנסו לפלייליסט של ערוץ 24 ו מוזיקה IL. ביניהם "חשמל", "הזריחה שלי", "אבא שלי", "במפעל המנועים של הארלי דייווידסון במילווקי", ו"תגידי לונה".

חלק משיריו של פוראי נמצאים בקטלוג הספרייה הלאומית של ישראל.

השיר "כוס קפה" הושמע פעמים רבות ברדיו הארצי.

פוראי התארח בתוכנית "23 דקות" בחינוכית, עם שירו "להמשיך".

 הלחנת שירי משוררים 
נדבך מרכזי בעבודתו של פוראי הוא הלחנה מקצועית לשירי משוררים. הוא שיתף פעולה עם יוצרים בולטים, בהם רוני סומק, יהורם גלילי, ענת דור, סיגל מגן, ויהודית מליק-שירן. שיתוף פעולה פורה במיוחד היה עם המשוררת דפנה דרוקר, לה הלחין אלבום שלם. גם עם המשוררת תמרה טוביאן, פוראי שיתף פעולה, וביצע משיריה. פוראי הופיע בערב שירי משוררים ומוזיקה בגלריה במרכז עמיעד ביפו. בשנת 2026 הוציא את אלבום המשוררים "כשמילים פוגשות צלילים", פרויקט בו הלחין וביצע יצירות של משוררים שונים.

במקביל לעשייתו המוזיקלית, פוראי פועל כעיתונאי ושדרן ברדיו "אפילוג". פוראי גם חבר באיגוד הישראלי לעיתונות תקופתית.

 דיסקוגרפיה 
 מה שאני (2015)
 להמשיך (EP, 2016)
 מצב (2017)
 45 (EP, 2018)
 מצב קורונאי (2020) – הפקה עצמית בתקופת הקורונה.
 נושמים מוזיקה (2020)
 אקורד (2021)
 הזריחה שלי (EP, 2023)
 קרוב אל עצמי (2023)
 עוד יהיה טוב (2024)
 מוזה רגעית (2024)
 האור הזה (EP, 2024)
 לא מושלם (2025)
 כשמילים פוגשות צלילים (2026) – אלבום משוררים.

 קישורים חיצוניים 


 103FM - שיחות לילה - אדם צובר זיכרונות-ניר פוראי מתראיין

 הערות שוליים 

קטגוריה:ישראלים שנולדו ב-1973